روسیانین بیرلشمیش میللتلرده‌کی دائمی نماینده‌سی واسیلی نبنزیا، اوکراینا-روسیا بحرانیندا موسکوایا قارشی تحریم تطبیق اولونارسا، آمریکا و آوروپا بیرلیگینه قارشیلیق وئره‌جکلرینی بیلدیردی.
روسیا، گوونلیک شوراسی فوریه آیی دؤنم باشقانلیغینا باشلادی.
روسیانین بیرلشمیش میللتلرده‌کی ائلچیسی نبنزیا، بیرلشمیش میللتلر باش قرارگاهیندا گئچیردیگی مطبوعات کنفرانسیندا، روسیانین اوکراینانی اشغال ائتمه نیتینین اولمادیغینی بیلدیردی.
اوکراینانی ایسه مینسک آنلاشماسینی یئرینه یئتیرمه‌مکله سوچلایان نبنزیا؛ آمریکا و آوروپا بیرلیگینین روسیایا قارشی تحریم تطبیق ائتمه‌سی دوروموندا، موسکوانین نئجه قارشیلیق وئرجگی سوالینا بئله جاواب وئریب:
"بیزه قارشی او قدر تحریم تطبیق اولوندو کی، آرتیق ساییسینی خاطیرلامیریق. هئچ نه باش وئرمه‌میش تحریملردن دانیشیرلار. بیز تحریملرله یاشاماغی اؤیرندیک. اومود ائدیره‌م کی، ائتمزلر، اما بو، عکس نتیجه وئریر و البته کی، قارشیلیق وئریریک".
نبنزیا، روسیانین آوروپایا طبیعی گازی کسیب-کسمه‌یه‌جگی سوالینا ایسه:
"روسیا گۆونیلیردیر و هئچ کیمی یاری یولدا قویماز" دئیه جاواب وئردی.
